αγαθηι τυχηι. επι φανομαχου αρχοντος. μουνιχιωνος ηρακλειοις. επι τοισδε διελυσαντο τα γενη προς αλληλα το τε σουνιεων και το απο των εξ επταφυλων υπο των αιρεθεντων διαλυτων αντιγενου σημαχιδου και καλλιτελου σουνιεως εφ ωιτε του μεν ηρακλεος του τεμενους ανετομ μεν ειναι ως οι βωμοι και το επεκεινα του ικριου ως αι ελααι αι πρωται. το δ αλλο τεμενος ωρισθαι βορραθεμ μεν ως η αιμασια η πρωτη ηλιου δε ανεχοντος ως οι οροι κεινται οι οριζοντες τα χωρια δυομενου δε ως οι εμβατηρες οι τε προς τηι θαλαττηι και ο ανω κειμενος και ειναι κοινον τουτο το τεμενος των γενων αμφοτερων. αλω δε κατασκευασαι σαλαμινιους τους απο σουνιου τοις αυτων αναλωμασιν εν τωι τεμενει τωι κοινωι το αυτο μεγεθος τει εαυτων και ειναι ταυτην την αλω σαλαμινιων των εξ επταφυλων. την δ οικιαν τημ μεν ομορουσαν τωι τεμενει ειναι αρχαιο σαλαμινιων των εξ επταφυλων ως αι θυραι αι φερουσιν αμφοτεραι αι απο θαλαττης και ως οι οροι οριζουσιν εις ορ[θ]ον οι των χωριων. την δ ετεραν οικιαν τημ προς ηλιου ανατολας ειναι αρχαιο σαλαμινιων των απο σουνιου ως αι θυραι αι φερουσιν αι απο θαλαττης και ως οι οροι οριζουσιν εις ορθον οι των χωριων. ειναι δε και τους κηπους και του φρεατος το ημυσυ εκατερου του γενους την δε αλην και την αγοραν την εν κοιλει κοινην ειναι αμφοτερων των γενων των δε χωριων τα μεν προς ηλιου ανατολας ειναι αρχαιο σαλαμινιων των απο σουνιου ως οι οροι κεινται. τα δε προς ηλιου δυσμας ειναι αρχαιο σαλαμινιων των εξ επταφυλων ως οι οροι κεινται και την ιεραν αρουραν.
Att. — Athens: Agora — non-stoich. 30 — c. 265/4 or 251/0? a. — Hsp.7.1938.9,2
 c. 265/4 or 251/0? a. 